પોલીસ કમિશનર સતીશ શર્માએ પત્રકાર પરિષદમાં કહ્યું કે, આ બાળકી સંભવત: ઓરિસ્સા અથવા બંગાળની હોવાની શક્યતાને ધ્યાને લઈ આ બન્ને રાજ્યોમાંથી ગુમ થયેલી બાળકી પર વિશેષ ધ્યાન કેન્દ્રિત કરવામાં આવ્યું છે. આ બાળકીની ઓળખ થાય તે માટે શહેર પોલીસે 1,200 જેટલાં પોસ્ટર્સ અલગઅલગ જગ્યાએ લગાવ્યાં છે. ટ્રેનમાં, રેલવે સ્ટેશન પર વગેરે જગ્યાએ પોસ્ટર્સ લગાવ્યાં પછી પણ હજુ આ બાળકીની ઓળખ નથી થઈ. વધુમાં પોલીસ કમિશનરે કહ્યું આ ઘટનાને લઈ રાજ્ય સરકાર અને ડીજીપી ચિંતીત છે.